พัชรศรี เบญจมาศ

พัชรศรี เบญจมาศ แมร์ หรือชื่อในวงการบันเทิง กาละแมร์ เป็นพิธีกร ผู้ประกาศข่าว คอลัมนิสต์ให้กับนิตยสาร มติชนสุดสัปดาห์ Cleo และ chicmistry.com ในข้อ Good Girl Living in sin ก่อนหน้านั้นเธอเคยเขียนให้กับ เนชั่นสุดสัปดาห์ มาร์ ดีมานด์ ลิซ่า discazine และ i-mono อีกด้วย และยังได้เป็นนักแสดงแสดงภาพยนตร์เรื่อง แก๊งชะนีกับอีแอบ ร่วมกับเพื่อนพิธีกรรายการผู้หญิงถึงผู้หญิง และ ปุณยวีร์ สุขกุลวรเศรษฐ์

**ประวัติ**
พัชรศรีเกิดที่กรุงเทพมหานคร เมื่อวันที่ 19 ตุลาคม พ.ศ. 2519 เป็นบุตรคนโต ในจำนวนพี่น้อง 2 คน ของนายธนาดุล และนางเพราพรรณ เบญจมาศ น้องชายชื่อ มิว-นายพีรสรรพ์ เบญจมาศ เรียนจบชั้นประถมศึกษาจากโรงเรียนไผทอุดมศึกษา กับโรงเรียนพระมารดานิจจานุเคราะห์ จากนั้น เข้าศึกษาในระดับมัธยมศึกษาที่โรงเรียนบดินทรเดชา (สิงห์ สิงหเสนี) ก่อนเข้าเป็นนิสิตจุฬาฯ เริ่มฝึกงานในตำแหน่งผู้สื่อข่าวช่อง 3 จบปริญญาตรีนิเทศศาสตร์ สาขาสื่อสารมวลชน (วิทยุโทรทัศน์) ปีการศึกษา 2539 
พัชรศรีมีชื่อเสียงจากนิสัยที่เปิดเผย และตรงไปตรงมา เธอโด่งดังจากการเขียนหนังสือในปี 2545 เรื่อง "กายกรรมบนเส้นด้าย" และ "ผู้ชายเลวกว่าหมาและไม่ได้มาจากดาวอังคาร" ซึ่งเป็นที่วิจารณ์อย่างมากจากผู้อ่านเพศชาย ตามด้วย "ผู้หญิงยิงฟัน" และหลังจากนั้นก็ได้มีงานเขียนตามออกมาอย่างต่อเนื่อง อาทิเช่น "ผู้หญิงร้าย ผู้ชายรัก" ที่เธอทำหน้าที่เรียบเรียงจากหนังสือ Why Men Love Bitches โดยหนังสือเล่มล่าสุด คือ “คิด-เช่น-แมร์ ” (Kitchen Mare)
พัชรศรียังเคยเป็นพิธีกรรายการผู้หญิงถึงผู้หญิงทางช่อง 3 ซึ่งเป็นรายการที่สร้างชื่อเสียงให้กับเธอเป็นอย่างมาก
นอกจากนี้ พัชรศรียังได้เป็นต้นแบบให้กับการ์ตูนแอนิเมชั่นเรื่อง "โฟร์แองจี สี่สาวแสนซน" ที่นำบุคลิกของทั้ง 4 สาวจากรายการผู้หญิงถึงผู้หญิงมาเป็นแบบให้กับตัวการ์ตูน และยังเป็นผู้พากย์บรรยายตอนต้นและตอนจบของการ์ตูนในแต่ละตอนอีกด้วย อีกทั้งยังได้ไปปรากฏตัวในวรรณกรรมไทยเรื่อง The White Road Spirit II ของ ดร.ป๊อป ในบทตัวละคร"แมร์"

**การศึกษา**
 ระดับประถมศึกษา โรงเรียนไผทอุดมศึกษา และ โรงเรียนพระมารดานิจจานุเคราะห์- ระดับมัธยมศึกษา โรงเรียนบดินทรเดชา (สิงห์ สิงหเสนี)
*ระดับอุดมศึกษา คณะนิเทศศาสตร์ จุฬาลงกรณ์มหาวิทยาลัย

**การทำงาน**
ปี 2540-2543 ได้เป็นเป็นพิธีกรรายการ"ดูหนังฟังเพลง" กับ "สีสันบันเทิง" อ่านข่าวช่วง"เมืองไทยวันนี้" และ "เช้านี้ที่ช่อง 3" เป็นผู้ดำเนินรายการวิทยุช่วง WOMAN"S Today ของคลื่นผู้หญิงวันเสาร์-อาทิตย์ 
ปี 2544 ได้เป็นพิธีกรรายการ 3 นาทีไม่มีปัญหา กับเจาะใจการใช้รถกับกรมการประกันภัยทางไอทีวี แล้วก็ได้แสดงภาพยนตร์เรื่อง"โกลคลับ เกมล้มโต๊ะ" ให้ฟิล์ม บางกอก และดำเนินรายการการ์ตูนนิทานชาดกออกอากาศทางโทรทัศน์เพื่อการศึกษาไทยคมและยูบีซี 
ปี 2549 ได้แสดงภาพยนตร์เรื่อง ข้าวเหนียวหมูปิ้ง รับบทเป็นน้าเล็ก และภาพยนตร์เรื่อง มอ 8 ที่ไก่ มีสุข แจ้งมีสุข ร่วมแสดงด้วย  รวมทั้งภาพยนตร์เรื่อง แก๊งชะนีกับอีแอบ ซึ่งเรื่องนี้ 4 พิธีกรจากรายการผู้หญิงถึงผู้หญิง คือ พัชรศรี เบญจมาศ  มีสุข แจ้งมีสุข  พิมลวรรณ หุ่นทองคำ  และกุลนัดดา ปัจฉิมสวัสดิ์ ร่วมแสดงนำทั้ง 4 คน  แล้วยังพ่วง ปอ อรปรียา หุ่นศาสตร์ จากรายการเรื่องเล่าเช้านี้มาด้วย และยังร่วมเป็นแขกรับเชิญในคอนเสิร์ตของเบิร์ด ธงไชย พร้อมกับเพื่อนๆทั้ง 4 อีกด้วย
ปี 2550 ได้มีโปรเจกต์ร้องเพลง ออกอัลบั้ม ขึ้นคอนเสิร์ต ร่วมกับรายการ "The Album อยากบอกต้องออกเทป" ร่วมกับนักแสดงและพิธีกรอีก 5 คน ได้แก่ ปอ ทฤษฎี สหวงษ์, เชอร์รี่ เข็มอัปสร สิริสุขะ , หยาด หยาดทิพย์ ราชปาล, คุณปลื้ม หม่อมหลวงณัฏฐกรณ์ เทวกุล, และ แชมป์ พีรพล เอื้ออารียกูล  เพลงที่ร้องในอัลบั้ม 1. เฉย เฉย 2. ชายในฝัน

**ผลงานหนังสือ**
 กายกรรมบนเส้นด้าย- ผู้ชายเลวกว่าหมาและไม่ได้มาจากดาวอังคาร (2546)- ผู้หญิงยิงฟัน พ.1- เรื่องของคนมีปัญหา หมาไม่เกี่ยว- ผู้ชายไม่ใช่เทวดา (2547)- เมื่อไหร่ผู้ชายรักจริงแล้วผู้หญิงจะบานฉ่ำ- จดหมายถึงกิ๊ก โรแมนติกไม่กั๊ก (2547)- ผู้หญิงเดินสาย ผู้ชายแนวนอน- ขอบคุณที่เจอกัน 365 วันโลกหมุนรอบความรัก- อยู่คนเดียวก็ได้ สบายดี (2549)- แก๊งชะนี ไม่มีแอบ- โลกหมุนช้าของกาละแมร์- ปรากฏการณ์แห่งรัก Phenominal of Love- แหล่มแรกของกาละแมร์- แมร์ลา- ผู้หญิงร้าย ผู้ชายรัก
** ผู้หญิงร้าย ผู้ชายรัก ภาค 2- โชคดี ที่โสดเป็น- สุข สวย รวยโคตร- ตอบปัญหารักกระอักเลือด- ปัจจัยที่ 5- ชนะร้อยครั้ง- คิด-เช่น-แมร์ (Kitchen Mare)- แคร์-เช่น-มิตร

**ผลงานพิธีกร**

**อดีต**
 ดูหนัง-ฟังเพลง- สีสันบันเทิง- เมืองไทยเช้านี้- เช้านี้ที่ช่อง 3- ผู้หญิงผู้หญิง (พ.ศ. 2545 - 2547)- ผู้หญิงถึงผู้หญิง (4 ตุลาคม พ.ศ. 2547 - 29 พฤษภาคม พ.ศ. 2557)- ชูรักชูรส ช่วง มุมมองแห่งรัก (พ.ศ. 2548 - 2549)- หักหลังผู้ชาย On TV- Unseen TV- In the Dark - มืดสนิทพิชิตแสน- ชูรัก ชูรส- ต่อหน้าต่อตา น็อคเอ้าท์- สตาร์โชว์ มิวสิเคิล, สตาร์โชว์ ลูกทุ่งมิวสิเคิล คู่กับ ธีรศักดิ์ พันธุจริยา- ราตรีสโมสร- ธรรมะกับเยาวชน- ดาราการ์ตูน (รับเชิญ)- ฉันไปค้างคืนกับซุปตาร์- เก็บตก- Take Me Out Thailand คู่กับ เกตุเสพย์สวัสดิ์ ปาลกะวงศ์ ณ อยุธยา ช่อง 3 เอชดี 
*3 แซบ ร่วมกับ อรนภา กฤษฎี, ทักษอร ภักดิ์สุขเจริญ และ อารยา เอ ฮาร์เก็ต ตั้งแต่ พ.ศ. 2556 - 2565 ช่อง 3 เอชดี- Dance Your Eat Off เต้นเปลี่ยนชีวิต SEASON 1 (2 กุมภาพันธ์ - 20 เมษายน พ.ศ. 2556)- Dance Your Eat Off เต้นเปลี่ยนชีวิต SEASON 2 (8 มีนาคม - 24 พฤษภาคม พ.ศ. 2557)- Dance Your Eat Off เต้นเปลี่ยนชีวิต SEASON 3 (1 สิงหาคม - 10 ตุลาคม พ.ศ. 2558- ชิงร้อยชิงล้าน ซันไชน์ เดย์ พิธีกรรับเชิญ 4 ครั้ง (2 ธันวาคม พ.ศ. 2555, 10 มีนาคม, 17 มีนาคม, 14 กรกฎาคม พ.ศ. 2556)- ขบวนการ 3 ช่า (พิธีกร : 8 กุมภาพันธ์ พ.ศ. 2557 - 31 พฤษภาคม พ.ศ. 2557)- รายการ กาละแมร์ ช่อง 3 เอชดี และ ช่อง 3 เอสดี - Heath Me Please- ไทยแลนด์ก็อตทาเลนต์ ซีซั่นที่ 4 - 6 (คณะกรรมการ)- เรื่องเด่นเย็นนี้ พิธีกรประจำช่วง เมาท์มันส์บันเทิง 
*เปิดกองวิก 3- Take Guy Out Thailand

**ผลงานการแสดง**

**ภาพยนตร์**
 สถานการณ์  (หนังสั้นสมัยเรียนอยู่คณะนิเทศศาสตร์ จุฬาฯ แสดงร่วมกับ ปิ๊ง - อดิสรณ์ ตรีสิริเกษม)- Goal Club เกมล้มโต๊ะ- ข้าวเหนียวหมูปิ้ง- มอ ๘- แก๊งชะนีกับอีแอบ- ชอบกดไลค์ ใช่กดเลิฟ

**ละคร === - 2546 สายโลหิต- 2548 รักละมุน ลุ้นละไม- 2558 เพื่อนรัก เพื่อนริษยา (รับเชิญ)- 2562 นายยิ้มมะยมหวาน (รับเชิญ)- 2564 แช่มช้อย

**ชีวิตส่วนตัว**
พัชรศรี เคยคบหาดูใจกับบอย สินเจริญ บราเธอร์ส ในช่วงปี 2549 และจากนั้นคบหาดูใจกับ ปิยะวัฒน์ เข็มเพชร และเลิกราในปี 2551

**เครื่องราชอิสริยาภรณ์**
 2559

**ดูเพิ่ม**
 แอนิเมชันเรื่อง "โฟร์แองจี สี่สาวแสนซน"-  กรณีถูกกลุ่มแฟนคลับศิลปินเกาหลีโจมตี เรื่องการไม่ให้เกียรติศิลปินและแฟนคลับ date=2017-10-05 

**อ้างอิง**

**แหล่งข้อมูลอื่น**
 kalamarefanpage- kalamare
หมวดหมู่:ผู้ประกาศข่าวช่อง 3
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:นักเขียนชาวไทย
หมวดหมู่:ผู้ได้รับเครื่องราชอิสริยาภรณ์ บ.ภ.